Source: https://www.ekonoom.sk/dph/uctovnictvo-internetoveho-obchodu/
Timestamp: 2019-08-21 23:27:29+00:00
Document Index: 14187998

Matched Legal Cases: ['§ 7', '§ 7', '§ 7', '§ 7', '§ 69', '§ 7']

Účtovníctvo internetového obchodu
Školenie pre SZČO
Školenie pre majiteľov s.r.o.
Školenie mzdy a personalistika
Internet umožňuje predávať rôzne produkty efektívnejšie a s väčším dosahom ako kamenné predajne. To má za následok, že množstvo začínajúcich podnikateľov skúša podnikať cez internet. Netreba však zabúdať na daňové a účtovné predpisy. Ako viesť účtovníctvo internetového obchodu a na aké povinnosti si treba dať pozor?
Článok je určený na pomoc podnikateľom, ktorý predávajú tovar cez internetové obchody. Povieme vám na čo si máte dať pozor z pohľadu účtovníctva a daní…
V predchádzajúcom článku sme sa venovali podnikateľom poskytujúcim služby na Slovensku a do zahraničia. Článok bol určený programátorom, IT-čkárom, marketérom, ale aj grafikom a podobne. Čo majú služby a predaj tovaru rovnaké a čo odlišné? Všetky tieto otázky zodpovieme v článku.
Predaj tovaru na Slovensku cez internetový obchod
Nakupujem a predávam tovar na Slovensku
Založím si živnosť alebo firmu, vytvorím internetový obchod a zvolím si druh tovaru, ktorý chcem predávať. Je na mojom rozhodnutí, či chcem byť platcom DPH alebo nie. V prípade, že sa nebudem registrovať na daň z pridanej hodnoty, tak všetko čo nakúpim od svojich slovenských dodávateľov má pre mňa konečnú cenu. V prípade objednávky vystavím faktúru s konečnou cenou, a teda bez DPH. Ten istý postup platí ak vystavujem faktúru na fyzickú osobu-nepodnikateľa ako aj na firmu. Ak sa nechcem ani v budúcnosti stať platcom DPH, musím si dať pozor, aby som neprekročil hranicu príjmov alebo výnosov za posledných 12 kalendárnych mesiacov vo výške 49 790 €.
Nakupujem tovar z krajín EÚ
Ak by som sa nechcel stať platcom DPH, ale nakupujem tovar od dodávateľa ktorý je zo zahraničia v rámci krajín EÚ alebo od viacerých dodávateľov z rôznych krajín EÚ vzniká mi povinnosť sledovať si výšku nakúpených tovarov bez DPH. Ak predpokladám, že nakúpený tovar z krajín EÚ dosiahne výšku 14 000 € za 12 predchádzajúcich kalendárnych mesiacov mám povinnosť sa registrovať na daňovom úrade podľa § 7. Daňový úrad mi pridelí IČ DPH najneskôr do 7 dní o registrácie. Znamená to pre mňa, že od teraz budem musieť svojím dodávateľom oznámiť IČ DPH. Na základe toho mi dodávatelia musia predávať tovar bez DPH a mne vzniká povinnosť odvádzať daň z pridanej hodnoty z týchto nákupov. Daňové priznanie podávam elektronicky daňovému úradu vždy do 25. dňa po uplynutí kalendárneho mesiaca, za ktorý som nakúpil tovar.
Som plnohodnotným platcom DPH
V prípade, že som sa rozhodol stať plnohodnotným platcom DPH, či už dobrovoľne alebo povinne prekročením uvedenej hranice, tak nakupujem tovar od svojich slovenských dodávateľov, ktorí sú platcami DPH za rovnaké sumy ako v predchádzajúcom prípade, ale môžem si z nich odpočítať DPH na vstupe. Na druhej strane pri vystavovaní faktúr si musím pripočítať k cenám bez DPH prirážku 20 %. Tá mi bude tvoriť ceny na výstupe. DPH na vstupe a na výstupe mi vstupuje do daňového priznania k DPH, ktoré mám povinnosť podávať vždy do 25 dní po zdaňovacom období vrátane kontrolného výkazu. Rozlišujem, či som mesačným alebo štvrťročným platcom DPH podľa výšky obratu.
Na príkladoch vidíte, že možností a kombinácií ako postupovať je viacero a odlišujú sa pri každom podnikateľovi. Pri nákupe služieb z krajín EÚ je potrebné sa registrovať podľa § 7a ešte pred dodaním služby. Pri tovare si musí podnikateľ sledovať množstvo nakúpeného tovaru. Zaregistrovať podľa § 7 sa môže aj hneď na začiatku. Dôležité je si prepočítať čo je výhodnejšie pre internetový obchod.
Ak neviete o niektorých povinnostiach a nechcete dostať pokutu za porušenie legislatívnych úprav, radšej sa obráťte na svojho účtovníka, ktorý Vám pomôže vyriešiť problém. O tom aké povinnosti majú podnikatelia predávajúci cez internetových obchod do zahraničia si napíšeme v ďalšom článku.
Daňové výdavky – základné vymedzenie
Prehľad bánk a ich kódov na Slovensku
Kalkulácia nákladov ABC metóda
Ako prebieha dobrovoľná registrácia na DPH?
Mgr. Gábor Hulitka komentoval Povinnosti zamestnávateľa a zamestnanca pri PN
Iva komentoval Povinnosti zamestnávateľa a zamestnanca pri PN
Odvody SZČO v 2018! 6 rád na ich zníženie komentoval Paušálne výdavky v roku 2017
Povinnosti zamestnávateľa pri zmene zdravotného poistenia. komentoval Legislatívne zmeny v roku 2018
Povinnosti zamestnávateľa pri zmene zdravotného poistenia. komentoval Nezdaniteľná čiastka v roku 2018
2 komentáre k “Účtovníctvo internetového obchodu”
30. januára 2016 o 15:13
nerozumiem tejto vete:
,,Pri nákupe služieb z krajín EÚ je potrebné sa registrovať podľa § 7a ešte pred dodaním služby.,,
Ak idem dodávam ja službu alebo mne dodávajú? Prosím napíšte aj znenie zákona o DPH.
Ing. Matej Sedliak píše:
30. januára 2016 o 22:00
platí to pri dodávaní služieb aj pri prijímaní. Bližšie definícia zo zákona o DPH:
(1) Ak zdaniteľná osoba, ktorá nie je platiteľom, je príjemcom služby od zahraničnej osoby z iného členského štátu, pri ktorej je povinná platiť daň podľa § 69 ods. 3, je povinná podať daňovému úradu žiadosť o registráciu pre daň pred prijatím služby; žiadosť o registráciu pre daň táto zdaniteľná osoba nepodáva, ak je registrovaná pre daň podľa § 7.